b'\n_START_ARTICLE_\nSto knjig stoletja\n_START_PARAGRAPH_\nSto knjig stoletja (francosko Les cent livres du si\xc3\xa8cle) je seznam stotih najbolj\xc5\xa1ih knjig 20. stoletja, ki jih je izbralo francosko ob\xc4\x8dinstvo v anketi trgovca Fnac in \xc4\x8dasopisa Le Monde. Pribli\xc5\xbeno 17.000 ljudi je odgovarjalo na anketno vpra\xc5\xa1anje \xc2\xbbKatere knjige so vam ostale v spominu?\xc2\xab\xc2\xa0(\xc2\xbbQuels livres sont rest\xc3\xa9s dans votre m\xc3\xa9moire\xc2\xa0?\xc2\xab). Na seznamu, ki je nastal, so romani, zbirke poezije, drame in en strip. Zaradi ob\xc4\x8dinstva prevladujejo dela francoske knji\xc5\xbeevnosti.'